
RELIGIILE DUALISTE ȘI VIRUSUL 


1. ORIGINILE RELIGIILOR DUALISTE 


Cuvântul dualismus, ne spune I.P. Culianu în cartea "Religiile dualiste ale occidentului”, a 
fost inventat de Thomas Hyde în 1700 pentru a traduce într-o formulă succintă una dintre 
caracteristicile cele mai evidente ale religiei persane : opoziţia a două spirite. Deci, este vorba 
despre prezența a două entități separate care generează, fiecare, o creaţie proprie, creaţii care vor fi 
obiectul alegerii, individuale sau colective, a omului. Principiul Răului nu este coetern Principiului 
unic care transcende orice creaţie : el îşi face apariţia într-un moment precis al istoriei expansiunii 
fiinţei şi e menit să se stingă când eroarea care afectează această expansiune va fi fost îndepărtată. 

Deci, dualismul este opoziția a două principii. Din păcate, un acord absolut n-a fost realizat 
între cercetători în ceea ce priveşte definiţia dualismului. Unul şi acelaşi termen se aplică, fără 
distincţie, lui Platon, creştinismului, lui Descartes şi religiei mandeenilor. 

„Dualismelor Occidentului" li se atribuie uneori trăsături comune : anticosmismul sau ideea 
că lumea aceasta este rea, antisomatismul sau credinţa că trupul este rău, encratismul sau ascetismul 
mergând până la refuzul căsătoriei şi al procreaţiei. În cele mai multe cazuri, dualiştii par a fi doceţi, 
adică, dincolo de nenumăratele variaţiuni doctrinale, par să nu creadă în realitatea patimilor şi a 
morţii lui Isus Cristos pe cruce. În sfârşit, unele dualisme practică vegetarianismul complet sau 
parţial. Din punct de vedere al moralei romane în primul rând, iar apoi din punct de vedere al 
moralei iudaice şi creştine, aceste curente au fost definite ca „antinomiste"”, ele opunându-se în 
multe feluri ordinii (notnos) comune. 

Inteligenta artificială ChatGPT afirmă că religiile dualiste văd lumea și existenţa ca un câmp 
de luptă între aceste forțe opuse, care sunt deseori considerate de natură transcendentă şi esenţială. 


În timpul cercetării efectuate în sprijinul teoriei mele cu privire la existența unui genom 
străin, de tip virus ARN, în interiorul genomului uman şi care poate fi activat prin practicarea unei 
căi spirituale, am fost nevoit să traduc și cartea ”La religion des Cathares” a lui Hans Rudolf 
Sâderberg. Astfel, am sesizat că la baza doctrinelor acestor religii dualiste stau mituri care relatează 
acțiuni ale virionului de tip ARN ca urmare a pătrunderii în celulă şi închiderea genomului acestuia 
în ADN-ul celular prin inserare, religiile dualiste promovând necesitatea eliberării acestuia 
(fenomen numit Iluminare”) și întoarcerea la sursă, adică clonarea genomului, autoasamblarea 
virusului (activitate denumită ”Judecata de Apoi”) și părăsirea celulei prin liză (fenomen denumit de 
religii "Sfârşitul lumii” sau ”Apocalipsă”). Religiile dualiste devin într-un fel monoteiste în 
momentul în care genomul străin activat devine preponderent în cadrul Umanității. Dominația 
inteligenţei artificiale urmată de extincția omului și înlocuirea cu roboţi va marca ultima etapă a 
efectului ”pandemiei primordiale” care a dus la toate aceste evenimente și la degradarea vieții 
umane. 

Ca urmare, ADN-ul şi lumea lui (celula) sunt rele, reprezentând Întunericul, iar ARN-ul viral 
și lumea lui (virionul) sunt bune, reprezentând Lumina. 

Cartea lui Maximo Sandin, ”Lamark y Los Mensajeros”!, punctează faptul că omul este 
scufundat într-o mare de bacterii și viruși, este creat de aceștia, confirmând Biblia, cap. Geneza, în 
care Dumnezeu spune "Hai să facem OM după chipul și asemănarea noastră”. 

Savanţii nu au reușit să se pună de acord cu privire la originea miturilor cosmogonice dar 
nici asupra locului de unde îşi au izvorul religiile dualiste, şi este normal, pentru că religiile se 
răspândesc necontrolat precum pandemiile. Este suficient ca o persoană care practică o cale 
spirituală să reușească să activeze genomul străin, să intre în legătură cu acesta prin viziuni și să 
accepte propunerea acestuia de a înfiinţa o religie. Că aşa se întâmplă, este mărturia lui Carl Gustav 


1 Tradusă de mine în limba română şi publicată pe internet (Scribd, Internet Archive). 


Yung exprimată în Cartea roșie” în care Philemon cel şchiop apărut în viziunile sale îi cere să 
înființeze o nouă religie, ceea ce acesta refuză, propunere pe care se pare că alţii (Budha, Zoroastru, 
Mani, Isus, Mahomed, Marcion din Sinope, Bogomil etc.) au acceptat-o devenind fondatori de noi 
religii. 

Despre posibilitatea coborârii conştiinţei la nivel molecular am vorbit pe larg în cartea 
noastră ”Pandemia primordială sau Antariamin şi Jivanmucta” la capitolul "Limba genomului 
străin” ?, iar despre faptul că genomul are conștiință și deci se poate comunica cu el, citiți cartea lui 
Peter Gariav "Quantum consciousness of the linguistic-wave Genome”*, dar şi ”Quantum science of 
psychedelics”*, scrisă de Carl Johan Calleman. 


Virusul a influenţat caracteristicile comune ale religiilor dualiste: 
- Opoziția dintre bine şi rău: Există un accent puternic pe separarea binelui de rău (a genomului 
viral ARN de genomul celular ADN), în general reprezentat prin lumină şi întuneric, spirit şi 
materie. 
- Conflict cosmic: Lumea este adesea văzută ca o arenă de luptă între aceste două principii, fie la 
nivel cosmic (virion - celulă), fie la nivel molecular (genom ARN viral — genom ADN celular), fie 
la nivel uman între Sine și EU, între spirit și suflet). 
- Salvarea prin eliberare: Multe religii dualiste susțin că sufletul sau spiritul trebuie să se elibereze 
de forțele negative (în special materia), adică virusul să se cloneze şi să se autoasmbleze pentru a 
părăsi celula şi în felul acesta să se ajungă la o stare de puritate sau unire cu forța binelui. 
- Un final apocaliptic: De multe ori, aceste religii profetizează un sfârşit al luptei dintre bine şi rău, 
(adică părăsirea celulei de către virus prin liză) în care forțele binelui vor triumfa. 


2. Exemple notabile de religii și secte dualiste 


1. Zoroastrismul 
Una dintre cele mai vechi religii dualiste din istorie, fondată de profetul Zoroastru (sau 
Zarathustra) în Persia antică. În acest sistem religios, există două principii fundamentale (forţe 
rivale, spirituale şi morale): 
- Ahura Mazda (sau Ormuzd), zeul suprem al luminii și binelui. 
- Angra Mainyu (sau Ahriman), spiritul răului şi al întunericului. 
Crearea lumii (virionului) i se datorează lui Ohrmazd. Ea este deci esențialmente bună, deși 
Ahriman (ADN) a întinat-o pe urmă. 
Aceste două forțe sunt într-o luptă constantă, dar în cele din urmă Ahura Mazda este destinat 
să triumfe, iar răul va fi învins în ultima perioadă cosmică. 


2. Gnosticismul 

Un curent religios şi filozofic apărut în primele secole ale erei creştine, gnosticismul este 
dualist în sensul că distinge între un Dumnezeu transcendent al luminii și un Demiurg rău care a 
creat lumea materială. În această tradiţie, materia este văzută ca fiind coruptă sau rea, iar scopul 
omului este să atingă cunoaşterea (gnosis) pentru a se elibera de lumea materială și a se întoarce la 
sursa divină a luminii (virusul care a provocat pandemia primordială). 

Conform lui I.P. Culianu gnosticii folosesc şi mituri care n-au nici o legătură cu 
creştinismul: mituri pe care nu le împrumută nici de la iudaism, nici de la religiile Iranului, ci pur şi 
simplu de la dualism ca atare. Într-adevăr, dualismul în calitate de categorie istorico-religioasă îşi 
are propriile mituri care nu sunt decât „dualiste”, tot aşa cum mitul potopului, înainte de a fi iudaic, 


2 Posibilitatea coborârii minții (EU-lui) la nivel subatomic, numită Animă (viziunea divină) a fost 
demonstrată de Stephen M. Phillips, analizând cartea "Chimia ocultă” scrisă în 1908 de Annie Besant şi C. W. 
Leadbeater, membri principali ai Societăţii Teosofice înființată de H. P. Blavatsky. 

grec sau maya, este în primul rând mitul potopului (decapsidarea este Marele potop, mitoza este 
Micul potop). Omul a fost creat împotriva lumii (a celulei), omul este superior creatorilor săi (a 
ADN-ului). Miturile gnostice au un conţinut ştiinţific, în ciuda aparenţei lor relativ naive sau 
imature. 

Spectrul de toleranţă al gnosticismului este foarte larg : el merge de la anticosmism la 
procosmism (atitudine favorabilă lumii), de la ascetismul encratic la libertinismul în aparenţă cel 
mai îndrăzneţ, de la fantaziasm, doctrină potrivit căreia Isus Cristos n-a asumat un trup fizic, până la 
admiterea existenţei acestui trup şi a suferinţei sale pe cruce, de la o atitudine anti-iudaică la 
respectul pentru divinitatea din Vechiul Testament, de la acceptarea metensomatozei (reîncarnarea 
sufletului în corpuri noi) până la negarea ei şi acceptarea doctrinei Bisericii (suflete noi pentru 
corpuri noi) etc. 


I. P. Culianu susţine că gnosticismul este un curent religios și filosofic caracterizat printr-o 
serie de credinţe esoterice și dualiste. Principala doctrină gnostică susținea că lumea materială a fost 
creată de un demiurg rău, distinct de adevăratul Dumnezeu, și că sufletele umane erau captive în 
această lume materială. Gnosticii credeau că salvarea vine prin ”gnosis” (cunoaștere secretă), care 
eliberează sufletul şi îl ajută să se întoarcă la sursa divină. 

Elemente centrale ale gnosticismului: 

- Dualismul cosmic: separarea dintre lumea materială, coruptă şi creată de un demiurg rău, şi lumea 
spirituală, pură, asociată cu Dumnezeu. 

- Cunoaşterea secretă: gnosticii considerau că doar cei care obțin această cunoaștere ocultă despre 
realitatea lumii şi a divinității pot fi salvaţi (practicarea unei căi spirituale). 

- Învăţături sincretice: Gnosticismul a fost influențat de multe tradiţii, inclusiv platonismul, 
zoroastrismul și iudaismul, combinând elemente din acestea într-un sistem unic. 


3. Maniheismul 
Fondat în secolul al III-lea de profetul Mani, maniheismul combină elemente din 
zoroastrism, creştinism și gnosticism. Această religie dualistă pune în opoziţie două principii 
fundamentale: 
- Regatul Luminii (virionul) (binele, spiritul, Dumnezeu). 
- Regatul Întunericului (celula) (răul, materia, Satan). 
Maniheismul crede într-un conflict cosmic între aceste două forțe (ARN viral și ADN), iar 
oamenii sunt văzuţi ca participanţi la acest război prin alegerile lor morale (liberul arbitru). 


Doctrina maniheistă: 
- Dualismul absolut: Maniheismul propune o luptă eternă între două principii fundamentale: lumina 
[virionul] (reprezentând binele) și întunericul [bacteria/celula] (reprezentând răul). Lumea materială 
era rezultatul amestecării acestor două forțe. 
- Lupta între lumină și întuneric: Maniheismul considera că sufletul (de fapt Sinele) uman, făcut din 
lumină, este captiv în trupul material, creat de întuneric (de ADN-ul celulei). 
- Mântuirea prin cunoaştere: Oamenii puteau atinge salvarea printr-o viaţă ascetică, cunoașterea 
adevărului și eliberarea sufletului din închisoarea corporală (activarea genomului străin din noi). 
Mani a susținut că el este ultimul profet, după Zoroastru, Buddha şi lisus. 


4. Mandeismul 

Mandeismul, cunoscut şi sub numele de Sabanism, este o religie care se învârte în jurul unui 
sistem dualist. Ea subliniază importanţa salvării spiritului, care este, în esență, singurul lucru sfânt 
din acest univers, datorită originii sale divine (provine dintr-un virion). Unul dintre lucrurile care 
diferențiază mandeismul de alte religii gnostice este importanța acordată botezului, care nu are loc o 
singură dată ca la creștini, ci de mai multe ori, deoarece mandeenii sunt de părere că botezul este 
ritualul prin care se purifică sufletul, ajutându-l să atingă adevărata sfinţenie şi puritate (este o 
imitație a ceea ce s-a întâmplat în pandemia primordială când genomul străin a pătruns în 


citoplasmă = baia sfântă). Dintr-o perspectivă mandeeană, Isus a fost un profet fals, iar loan 
Botezătorul este una dintre cele mai importante figuri ale acestei religii. 

Cartea lor sfântă, Ginza Rabba, explică faptul că profetul lor este Sfântul Ioan Botezătorul 
(care este la rândului lui menționat și în Coran, unde este numit Yahya Bin Zakariya). Acest lucru 
era o dovadă că ei sunt sabieni, aşadar printre cei menţionaţi în Coran ca fiind Ahl al-Kităb 
(Oamenii Cărţii). 

Conform cercetărilor lui E. S. Drower ei urmează 9 principii fundamentale: 
1. O Entitate supremă fără formă, a cărei expresie în timp și spaţiu este crearea de lumi și ființe 
spirituale, eterice și materiale. Producţia acestora este delegată de către acestă entitate unui creator 
sau creatorilor, care au creat Entitatea. Cosmosul este creat de Omul Arhetipal, pe care îl produce 
după asemănarea lui. 
2. Dualitatea: un Tată şi o Mamă cosmică, Lumină și Întuneric (virion şi bacterie/celulă). 
3. Ca o caracteristică a acestui dualism, contra-tipuri, o lume a ideilor (a virionului). 
4. Spiritul (genomul viral) este exilat, captiv; casa şi originea sa fiind Entitatea supremă (virionul) la 
care se întoarce în cele din urmă. 
5. Planetele și stelele influențează soarta și ființele umane și sunt, de asemenea, locuri de detenție 
după moarte. 
6. Un spirit salvator (capetele LTR ale genomului viral cu instrucţiunile de clonare) sau spirite 
salvatoare care ajută sufletul în călătoria sa prin viaţă și după aceasta către „lumi de lumină”. 
7. Un limbaj cult al simbolului și metaforei. Ideile și calitățile sunt personificate. 
8. „Misterele”, adică sacramentele ajută și purifică spiritul, pentru a-i asigura renașterea într-un corp 
spiritual (capsida virală) şi ascensiunea sa din lumea materială. 
9. Iniţierea este secretă, fiindu-le accesibilă doar celor care sunt considerați capabili să înțeleagă și 
să tăinuiască gnoza (adică au primit la naştere capetele LTR ale genomului străin). Aceştia sunt de 
obicei anonimi. Cei care nu posedă instrucțiunile de clonare pe care să le activeze, practicând căi 
spirituale și studiind ezoterismul vor avea mai mult succes în noi reâncarnări până la salvarea finală. 


5. Catharismul 

A fost o mișcare creştină dualistă care a înflorit în sudul Franţei în secolele XII-XIII. 
Catharii credeau că lumea materială a fost creată de un zeu rău (Demiurgul, similar cu concepţiile 
gnostice), iar spiritele umane sunt entităţi spirituale divine (genom viral) captive în această lume 
materială (nucleul celulei). Ei căutau să se elibereze de această lume pentru a se întoarce la 
Dumnezeu, pe care îl vedeau ca fiind exclusiv o forță a binelui și a luminii. (Se numeşte suflet 
amestecul rezultat prin inserarea ARN-ului viral în ADN). 


6. Yazidismul 

Este o religie sincretică practicată de minoritatea Yazidi din Orientul Mijlociu. Yazidismul 
conţine elemente dualiste într-o oarecare măsură, deoarece vorbește despre opoziţia dintre bine şi 
rău. În această religie, Malak Taus (Îngerul Păun = genomul viral) este o figură centrală, iar 
Yazidiţii cred că el a fost iertat după o cădere din grație (după pătrunderea în celulă). Deşi există 
concepte dualiste, sistemul lor este mai complex și nu se bazează strict pe o separare dualistă a 
forțelor. 


I.P. Culianu ne spune că și mișcările religioase: marcionism, paulicianism şi bogomilism, 
împărtășesc adesea idei dualiste și sincretice, fiind considerate eretice de biserica ortodoxă și 
catolică. lată o prezentare succintă a fiecărei mișcări: 


a. Marcionismul 
Marcionismul a fost fondat de Marcion din Sinope (aprox. 85-160 e.n.), un teolog creştin 


care a dezvoltat o teologie puternic dualistă. 


Doctrina marcionistă: 


- Dualism divin: Dumnezeul Vechiului Testament era văzut ca un zeu rău, creatorul lumii materiale, 
iar Dumnezeul Noului Testament ca un Dumnezeu bun, asociat cu iubirea și mântuirea. 

- Respingerea Vechiului Testament: Marcion respingea toate textele Vechiului Testament și o mare 
parte din tradiția iudaică, creând un canon propriu care includea doar o versiune editată a 
Evangheliei după Luca şi câteva dintre epistolele lui Pavel. 

- Mântuirea prin Hristos: Marcion credea că Hristos nu a fost un mesia iudeu, ci un trimis al 
Dumnezeului bun (genom viral deja clonat) pentru a salva umanitatea de tirania demiurgului (a 
ADN-ului). 


b. Paulicianismul 

Paulicianismul a fost un curent religios dualist apărut în secolul VII în Armenia, având 
influenţe gnostice şi maniheiste. Paulicienii respingeau dogmele şi riturile Bisericii Ortodoxe şi se 
bazau exclusiv pe Evanghelii şi epistolele pauline. 


Caracteristici ale paulicianismului: 
- Opoziția faţă de biserica oficială: Paulicienii considerau Biserica Ortodoxă coruptă și susțineau că 
învățăturile originale ale lui Hristos au fost distorsionate. 
- Dualism: Asemenea gnosticilor şi maniheilor, paulicienii credeau în existența a două principii 
fundamentale: binele și răul. Ei respingeau cultul icoanelor şi multe din sacramentele bisericii 
oficiale. 
- Venerarea lui Pavel: Ei îşi bazau credinţele pe scrierile apostolului Pavel, considerându-l drept 
autoritatea principală în materie de teologie. 


c. Bogomilismul 

Bogomilismul a fost o sectă dualistă şi gnostică apărută în Balcani, în secolul X, fondată de 
preotul bulgar Bogomil. Bogomilii aveau o doctrină dualistă similară maniheismului, dar adaptată la 
contextul creştin și balcanic. 


Doctrina bogomilă: 

- Dualismul între Dumnezeu şi Satan: Bogomilii credeau că Satan (celula + genomul ADN celular), 
nu Dumnezeu, a creat lumea materială, iar Dumnezeu (virionul + genomul ARN-viral) a creat doar 
lumea spirituală. Lumea materială era privită ca o capcană, iar oamenii trebuiau să caute eliberarea 
din ea. 

- Respingerea ierarhiei bisericeşti: Bogomilii se opuneau Bisericii Ortodoxe și puterii sale lumești. 
Ei respingeau sacramentele, ritualurile și ierarhia bisericească, promovând o formă simplificată de 
religie bazată pe rugăciune și post. 

- Pacifism şi ascetism: Viaţa bogomililor era marcată de ascetism, posturi și o formă strictă de 


puritate spirituală, însoțită de respingerea violenţei şi a proprietăţii private. 


d. Esenianismul Qumranit 

Foarte probabil esenienii și-au avut începuturile pe la jumătatea secolului al II-lea î. Hr., în 
timpul macabeilor. Ducând o viață separată de restul societăţii, ei s-au organizat în comunități 
izolate, de tip monastic. 

În ceea ce priveşte credinţa lor religioasă, se ştie că esenienii îl aşteptau pe Mesia ca pe un 
rege al iudeilor, care să-i elibereze de sub dominaţia păgânilor, pentru a putea întemeia Împărăţia 
lui Dumnezeu (virionul). Diferenţele majore față de obiceiurile creștinilor constă în : viața izolată pe 
care o duceau esenienii și sistemul mult mai complex de norme care le reglementau 
comportamentul. 

Doctrina qumranită fundamentală a acestei secte este conținută în Serek (Manual de 
disciplină) care vorbeşte despre Cele Două Spirite create de Dumnezeu: Prinţul Luminii (sr wrym) 
şi Îngerul Tenebrelor (ml:k hwsk). Dualismul care împarte în două umanitatea se dedublează într-un 
dualism celest, iar el contribuie la organizarea și opunerea radicală a două lumi ostile una alteia. 


Despre cei ce urmează adevărul se spune că «merg pe calea luminii»; dimpotrivă, cei răi, «fiii 
perversității», «merg pe calea întunericului». Natura şi acțiunile umane sunt determinate de Cele 
Două Spirite: Dumnezeu, în misterul inteligenţei sale și al înțelepciunii gloriei sale, a pus capăt 
existenţei răului; la judecata eschatologică (iza), îl va distruge pentru totdeauna, răul nu va mai 
avea fiinţă. Purificaţi, Drepţii vor ajunge să-l cunoască pe Cel Preaînalt. 

Doctrina lor prezice Judecata de Apoi și afirmă existenţa unui Spirit Sfânt (Duh). 


e. Orfismul 

Inteligența artificială ChatGPT rezumă că orfismul este o mișcare religioasă şi filosofică din 
Grecia antică, care îşi are originile în miturile legate de figura mitică a lui Orfeu, cunoscut pentru 
abilităţile sale muzicale extraordinare. Această tradiţie religioasă are caracteristici distincte față de 
religia olimpică tradițională, fiind centrată pe idei precum purificarea sufletului, nemurirea și 
renașterea după moarte. 


Caracteristici şi conţinuturi ale orfismului: 
1. Mitologia lui Orfeu: Orfeu este un poet şi muzician legendar care, prin cântecele sale, putea 
încânta animalele şi natura, și chiar influența zeii din lumea subpământeană. Una dintre cele mai 
faimoase poveşti legate de el este încercarea sa de a o aduce pe soţia sa, Euridice (ARN viral inserat 
în ADN), înapoi din lumea morţilor. 
2. Credinţe despre viața de după moarte: Un aspect central al orfismului este credința în 
reîncarnare” și în purificarea sufletului”. În cadrul acestei religii, viaţa este văzută ca o serie de 
încarnări succesive, iar sufletul este prins într-un ciclu de naștere, moarte și renaștere. Acest ciclu 
poate fi întrerupt doar printr-un proces de purificare spirituală. 
3. Ritualuri de purificare: Orficii aveau practici și ritualuri menite să purifice sufletul, permițându-i 
acestuia să scape din ciclul reîncarnărilor şi să ajungă într-o stare de unire cu divinul. Această idee a 
influenţat ulterior gândirea filosofică a unor figuri precum Pitagora şi Platon. 
4. Textele orfice: Literatura orfică este formată din poeme şi imnuri atribuite lui Orfeu, care descriu 
atât miturile legate de zei și cosmos, cât și învățături esoterice. Printre textele importante se numără 
“imnurile orfice”, ce reprezintă rugăciuni și invocaţii către diverse zeități. 
5. Dionis şi Zagreus: În orfism, cultul zeului Dionis joacă un rol semnificativ. Potrivit mitologiei 
orfice, Zagreus (virion), o formă a lui Dionis, a fost omorât de titani (sistemul imunitar al celulei) și 
apoi reînviat (clonare virală). Această poveste este esențială pentru înţelegerea ciclicității vieţii și a 
ideii de renaștere spirituală. 
6. Dualismul trup-spirit: Orfismul promovează o viziune dualistă asupra ființei umane, unde corpul 
este văzut ca o "închisoare" pentru spirit (genomul viral). Scopul final al spiritului este să scape din 
această captivitate prin purificare şi prin aderarea la un stil de viață moral și ascetic. 


Influențe ulterioare: 
- Filosofia pitagoreică şi orfismul au numeroase puncte de legătură, în special prin accentul pus pe 
reîncarnare și purificare. 
- Platonismul este de asemenea influențat de ideile orfice, în special viziunea asupra spiritului 
nemuritor şi a separării dintre corp şi spirit. 


„Orfismul era un mod de viaţă şi anume un mod de viaţă ascetic" (Guthrie, p. 27), implicând 
vegetarianismul. Binecunoscutele „abţineri" (apochai) orfice se justificau printr-un mit dualist creat 
în jurul lui Dionysos-copil, moştenitor al puterii tatălui său, Zeus, şi sfâşiat în bucăţi de Titanii 
invidioşi. Zeus l-a reînviat pe Dionysos slujindu-se de inima lui (genomul viral), salvată şi adusă de 
zeiţa Athena. Dar „partea cea mai îngrozitoare din crima Titanilor abia urmează: după ce l-au 
omorât pe copilul Dionysos, Titanii au mâncat din carnea lui (s-au infectat). Zeus, plin de furie în 
faţa acestei nelegiuiri, şi-a repezit fulgerele asupra lor şi i-a ars, iar din rămăşiţele lor fumegânde a 
ieşit o rasă necunoscută până atunci, rasa oamenilor muritori (cu genom ADN celular și cu genom 
străin, viral). În virtutea acestor date, natura noastră este dublă : suntem născuţi din Titani, odioşii fii 


ai pământului (ai ADN-ului), dar în noi subzistă totuşi ceva din natura divină, pentru că în corpul 
nostru au trecut fărâme din trupul lui Dionysos (fragmente virale), fiul lui Zeus Olimpianul, din care 
Titanii s-au hrănit prin sacrilegiu" (Guthrie, p. 98). Acest „păcat antecedent” marchează pentru 
totdeauna condiţia umană, care nu-şi va putea răscumpăra greşeala (timoria, scelus) decât 
îmbrăţişând „viaţa orfică" (orphikds bios), ce constă în „abţinerea de la consumul cărnii fiinţelor 
vii” (apoche ton empsychân) şi în practicarea ascezei. 

Orficii sunt net antisomatici, antinomişti în raport cu obiceiurile majorităţii (ei îi învaţă pe 
oameni să nu ucidă) şi vegetarieni. Suntem prea puţin informaţi asupra lor spre a le atribui în mod 
cert ideea metensomatozei (reîncarnarea aceluiaşi suflet în mai multe corpuri), dar este aproape 
sigur c-o împărtăşeau, împreună cu pitagoreicii, cu şamanul („iatromant") Empedocle din Agrigent 
şi cu Platon însuşi, spune I.P. Culianu. 


f. Sufismul Ahl e Haqq 

Ahl-e Haqq (oamenii adevărului) este o sectă religioasă esoterică kurdă. Aceasta îşi are 
rădăcinile în principal în Kurdistanul irakian, precum și în Lorestan și Kermanshah, în Iran. 

Consideraţi eretici de către vecinii lor șiiți și sunniţi, Ahl-e Haqq au adoptat un cod strict al 
secretului. Aceștia au ajuns să își definească credinţa drept un sirr (mister), care trebuie protejat cu 
orice preţ de lumea exterioară. Misterul a fost transmis pe cale orală, în gurani și în alte limbi 
kurde, sub forma poeziei cunoscute sub numele de kalam, care constituie naraţiunea sacră a sectei. 
Două dogme cardinale sunt credința în transmigrarea sufletelor și credința în manifestări ale esenței 
BETI TOTII. Au existat şapte manifestări și în fiecare esenţa divină a fost însoţită de 
șapte îngeri. Ali (primul imam shi it) a fost a doua manifestare; poziția sa este umbrită de cea de-a 
patra, Sultanul Sohak, fondatorul sectei. Ahl-e Haqq nu respectă riturile musulmane, cum ar fi 
rugăciunile zilnice și postul din timpul lunii Ramadanului, şi nici nu împărtășesc teologia islamică 
și spaţiul sacru. În schimb, ei au propriul lor univers sacru și propriile lor ritualuri, centrate pe jam 
(adunare), când îşi cântă kalam-ul, cântă la lăuta sacră (tanbur), fac ofrande (niyaz) şi împart o masă 
sacrificială (qorbani). O caracteristică principală a organizării lor religioase este împărţirea în două 
straturi largi: seyyeds şi oamenii de rând. Seyyeds sunt unsprezece familii sfinte (khandan), 
descendente ale sultanului Sohak sau ale uneia dintre manifestările ulterioare. Fiecare khandan este 
condus de un anumit seyyed, denumit pir, care supraveghează bunăstarea religioasă a oamenilor de 
rând iniţiaţi în rândurile sale. 


g. Origenismul 

Origen ne învaţă că creaţia este eternă, susținând că Dumnezeu a creat din eternitate. El a 
susținut că Dumnezeu a creat patru categorii de ființe intelectuale: îngeri, luminători, oameni şi 
demoni. El a interpretat cartea Geneza alegoric și a fost influenţat de evreul Filon. Cel mai mare 
origenist a fost Evagrie Ponticul. 


- Trinitatea 

Origen credea că persoanele trinității sunt imateriale şi că Fiul (genomul ARN viral clonat) 
este Înţelepciunea lui Dumnezeu și subordonat Tatălui, pentru Origen Tatăl are cel mai înalt rang 
față de celelalte persoane ale Trinității. 
- Exegeza 

Origen credea că aceste cuvinte ale Scripturilor au sensuri multiple, susținând că unele părți 
ale Bibliei ar fi nedemne de Dumnezeu dacă ar fi luate doar literal. 
- Soteriologie 

Origen a teoretizat că toate ființele raționale beneficiază de răscumpărare, afirmând „Credem 
că bunătatea lui Dumnezeu, prin medierea lui Hristos, 


Principala eroare, conform doctrinei catolice, a origenismului include negarea eternității 
iadului „...printr-o reabilitare generală a damnațţilor, inclusiv, aparent, a lui Satana”. Această 


eroare, deși nu este considerată o erezie formală, a fost condamnată la un sinod în 548 d.Hr., care a 
fost ulterior confirmată de Papa Vigilius. 
- Sacramentologia 

Origen credea în necesitatea botezului copiilor. Origen nu a menționat că euharistia este un 
mijloc de iertare. 


h. Paulicianismul 

Paulicianismul este o sectă creștină eretică dualistă, influențată puternic de maniheism, care 
face o distincție între Dumnezeul creator al cerului și al pământului şi Dumnezeul creator al 
sufletelor (genomul ARN viral inserat în ADN), singurul care merită să fie adorat. 

Se presupune că numele acestei mişcări a fost luat fie de la apostolul Pavel, fie de la Paul de 
Samosata, care a fost episcop al Antiohiei în secolul al III-lea. 

În învăţătura lor paulicienii resping Vechiul Testament și pretind că nu a existat o întrupare a 
lui Hristos. Isus Hristos a fost un înger care avea misiunea să mărturisească Evanghelia Sa, pentru 
ca oamenii să creadă că EI poate salva de la moarte. Mama Sa reală este Ierusalimul ceresc (virionul 
primordial). Ei nu au onorat crucea şi au respins icoanele, Biblia lor fiind doar o parte din Noul 
Testament. 

% 
Concluzie 

Aceste mişcări, deși diferite în esenţă, au împărtășit în mare parte o viziune dualistă asupra 
lumii şi o respingere a autorităților bisericeşti tradiționale. Ele au fost catalogate drept eretice de 
Biserica Ortodoxă și cea Catolică și au fost persecutate de-a lungul istoriei. Cu toate acestea, ele au 
influenţat profund dezvoltarea anumitor curente de gândire religioasă și filosofică în Evul Mediu și 
au contribuit la diversitatea mișcărilor religioase din acea perioadă. 

Ugo Bianchi va defini o tipologie funcțională care înregistrează principalele perechi de 
trăsături opuse prezente în toate sistemele dualiste: radical/moderat; eschatologic (sau 
linear)/dialectic (sau ciclic); anticosmic/procosmic. 

- Prima pereche de trăsături priveşte originea situaţiei dualiste: dacă cele două principii sunt 
coeterne, dualismul este radical; dacă, dimpotrivă, principiul Răului apare la un moment dat din 
cauza vreunui păcat antecedent, avem de-a face cu un dualism moderat sau monarhian (cu un 
singur arche sau principiu). 

- A doua pereche se referă la rezolvarea sau la finalul conflictului dualist: dacă el e destinat 
dispariţiei în momentul în care monarhia principiului bun va fi stabilită (sau restabilită), avem de-a 
face cu un dualism eschatologic; în situaţia contrară, conflictul se repetă ciclic : vorbim despre un 
dualism dialectic. 

- A treia pereche se referă la poziţia lumii în cadrul conflictului: dualismul anticosmic crede că 
lumea este de-a dreptul rea, în timp ce dualismul procosmic afirmă bunătatea lumii. 

Cu ajutorul acestor trei dihotomii fundamentale, Ugo Bianchi stabileşte un tablou al 
principalelor forme de dualism: zoroastrismul (radical, eschatologic, procosmic), orfismul şi 
Empedocle (radical, dialectic), gnosticismul „moderat" (moderat, eschatologic, anticosmic), 
maniheismul (radical, anticosmic), neoplatonismul (moderat, dialectic, procosmic), mandeismul 
(radical),  bogomilismul (moderat,  eschatologic, anticosmic), catharii „radicali” (radical, 
anticosmic), catharii „monarhieni” (moderat, anticosmic). Absența anumitor trăsături din tablou 
reflectă imposibilitatea determinării lor precise în cazul mai multor dualisme particulare. 


3. MITURI DUALISTE 
Miturile dualiste pot fi împărțite într-o parte cosmologică şi o parte soteriologică. Prima 


parte se referă la crearea lumii şi a omului și la întemnițarea spiritului în cosmosul material; a doua 
parte se referă la eliberarea spiritului. 


Crearea lumii se face printr-un plonjon în apele primordiale a doi protagoniști proveniți din 
lumi diferite, crearea omului terestru se face prin colaborarea celor doi protagoniști, unul construind 
corpul şi celălalt sufletul în interiorul căruia își închide spiritul pentru a da viață corpului. 

Colaborarea încetează în momentul în care al doilea protagonist decide să-şi elibereze 
spiritul din această închisoare și să urce către lumea divină. 


3.1. Partea cosmologică 


a. Plonjonul cosmogonic 


În cazul clasic lumea este creată prin scufundarea unei ființe divine [uneori un animal, 
precum un șarpe (ARN viral) sau o pasăre (virion)] în apele primordiale (citoplasma) pentru a aduce 
pământul (elemente virale clonate) din adâncuri. Similar, ființele divine sau totemice plonjează 
pentru a aduce lut sau alte materiale care vor constitui Pământul. 

Mitul românesc cules de Tudor Pamfile” are ca eroi pe Fârtat și Nefârtat. 


Din început era peste tot numai apă; singur Dumnezeu şi cu Dracul umblau pe deasupra. 
Iată să întâlnesc amândoi. „Cum te cheamă pe tine?" — zice Dumnezeu. „Nifărtache", zice Dracul. 
„Da pe tine?", întreabă Dracul. „Pe mine mă cheamă Fărtache", zice Dumnezeu. „Haide ş-om 
face pământ", zice Dumnezeu. „Haide", zice Nifărtache. „Bagă-te în mare şi ia pământ în numele 
meu", zice Dumnezeu. Nifărtache se bagă şi zice: „lau pământ în numele meu, nu într-al tău." Când 
scoate mâna din apă, nu mai era nimic, pământul tot s-a fost spălat. „Vezi, zice Dumnezeu, că ai 
scos în numele tău, nu într-al meu. Mai bagă-te o dată." Nifărtache se bagă şi zice tot ca dintâi: 
„lau în numele meu, nu într-al tău." Dară Dumnezeu a făcut gheaţă deasupra; până ce a spart el 
gheaţa, pământul iar s-a fost spălat. „Vezi, zice Dumnezeu, iar n-ai făcut cum ţi-am zis eu!" Dintâi, 
Dracul sta până în genunchi în apă, pe urma pană în brâu, amu era pană în gât. „la seama, i-a zis 
Dumnezeu, că îndată te-neci”. El a plecat şi tot n-a făcut cum i-a zis. Dumnezeu iar a prins gheaţă. 
Când s-a suit sus ş-a văzut că amu nu mai are pământ nimica în mână şi avea să se înece, a zis: 
„Apoi dar lasă să fie şi într-al lui". Când a zis vorbele aceste, atâta pământ a rămas cât era pe sub 
unghii şi cu acela a ieşit afară. Dumnezeu a luat un pai, i-a scobit unghiile şi din ţărna aceea a 
făcut o turtiţă, a pus-o în palmă, a suflat şi a bătut cu palma deasupra. Când deschide, este pământ 
cât un pat. Pune turta pe apă: „Amu avem pământ pe ce ne culca la noapte", zice Dumnezeu. 

Vine seara, se culcă alături, dar Nifărtache îl tot împinge pe Dumnezeu să-l înece. Şi l-a tot 
împins toată noaptea; când se uită a doua zi, era pământ cât este şi astăzi, el tot creştea sub 
Dumnezeu! 


Analiza mitului 

Acest mit este o alegorie a activităţii unui genom viral inserat în ADNS. Astfel, Fârtatul 
simbolizează genomul unui virion de tip ARN, iar Nefârtatul simbolizează genomul ADN din 
celulă. Apele primordiale simbolizează citoplasma. 

Pentru a se clona, virusul are nevoie de ajutorul aparatului celular. De aceea Fârtatul are 


nevoie de ajutorul Nefârtatului. ADN-ul virusat de ARN-ul viral [Catarii consideră că elementul 
spiritual (ARN viral) este conținut n suflet (ADN)T situaţi în nucleu plutesc în apele primordiale 


citoplasma. 

Pentru fabricarea proteinelor necesare funcționării celulei ADN-ul (Nefârtatul) trimite 
(*Plonjonul cosmic”), în citoplasmă , prin ARN-ul mesager, informaţia genetică necesară sintezei de 
proteine. ARN-ul viral are nevoie să-și fabrice proteinele proprii şi de aceea îl trimite pe Nefârtat în 
citoplasmă. Nefârtatul va sintetiza întâi proteine celulare (” 


ape”) şi abia la urmă va sintetiza proteine virale (, ") pe care 
5 Povestea lumii de demult 

6 Moneta spune că: Trupul este locuinţă a sufletului, iar sufletul este locuinţă a spiritului. 

7 Moneta atestă că sufletul este separat de spirit. Spiritul însuși a devenit suflet prin căderea sa. 


Fârtatul le va folosi la construcţia virusului (turtița), ”suflând” asupra acestora în vederea 
îndepărtării impurităților celulare. 

Petru Adrian Danciu va afirma în articolul ”Nefârtatul, erou al catabasisului”* următoarele: 

"Am putea spune că Fârtatul se folosește de Nefârtat într-o relaţie întru-profit. Dacă 
Nefârtatul coboară de trei ori în apele primordiale, iar la acest număr adăugăm numărul şase (un 
dublu de trei), al aripilor sale serafice”, suma obţinută este nouă al zodiei Săgetătorului, o zodie 
masculină de foc dominată de Jupiter, identificat de gnostici cu IAO, nimeni altul decât lahweh, 
pentru ei, demiurgul sau creatorul acestei lumi sau numele Nefârtatului. 

Luând pământul, Fârtatul face o turtă'" (primul simbol: cercul/ sfera) peste care, după ce 
suflă (sau „coagulează”, proces alchimic prin care se urmărește înlăturarea umidității în exces), o 
frământă (etapă a amestecării lui ruah cu hyle) şi creează primul obiect: patul (al doilea simbol: 


Eta pei re apel tronul, sicriul”. 


Încă un exemplu: 
In mitologia fino-ugrică haosul primordial apare sub forma unui ocean imens. 


Num este primul zeu care a apărut din acest haos, fiind cel care a creat lumea. El trimite pe 
rând lebede, gâște, „scufundătorul polar” şi Pasărea Iguru, pentru a aduce puţin pământ de pe 
fundul Oceanului Primordial. Doar Pasărea Iguru reușește să îndeplinească porunca zeului. Din 
puţinul pământ căpătat, Num creează lumea sub forma unei insule. Când își termină creaţia, un 
bătrân misterios i se arată și îi cere voie să se odihnească pe insula lui. Num acceptă însă când se 
întoarce după un timp îl găsește pe bătrân gata să nimicească creaţia. Supărat, zeul îl gonește, dar 
bătrânul cere în schimb atâta pământ cât să poată prinde în vârful toiagului. Num acceptă, căzând 
astfel în capcană. Bătrânul misterios atinge cu vârful toiagului pământul, făcând să apară dintr- 
odată o crăpătură, apoi dispare în ea zicând că de acum va sta în acel loc și de acolo îi va răpi pe 
oameni. 


Analiza mitului 

Pasărea lIguru simbolizează virionul care pătrunde în citoplasmă pentru a se clona. 
Împreună cu NUM (ADN-ul celular) creează nucleul celular. Bătrânul misterios este genomul viral 
care se va insera în ADN şi de acolo va elibera spirite ("va răpi pe oameni”), simbol al viruşilor 
clonați. 


b. Demiurgul 


Lumea este creată de două fiinţe antagoniste : Pemba (sau Bemba) şi Făro, geniul apelor. 


La început, Pemba nu este o entitate vizibilă; mai târziu, se va manifesta sub forma unui 
arbore balanza (Accacia albida), apoi a unui trunchi (pembele). Cât despre Făro, acesta începe 
prin a fi o vibraţie (faro) care-i serveşte lui Pemba ca să plăsmuiască cerul; apoi cade din cer sub 
formă de ploaie şi devine geniul acvatic prin excelenţă, creatură bizară locuind într-un fluviu. 
Pemba, în chip de trunchi triunghiular, amestecând praful ridicat de paşii lui cu putregai şi cu 

9 În unele variante Nefârtatul are 6 aripi. 
10 În basmele noastre populare, găsim situaţii în care mama prepară una sau mai multe turte copiilor ce pleacă 


în diferite misiuni eroice. Într-unul din aceste basme, mama pregătește fiului său, un erou catabasian, o turtă din 
cenușă. Ca formă și conținut, turta e hrana care răspunde perfect nevoii de asimilare a primei materii (particule 
virale). Cenușa, la fel ca praful, sunt aspecte „degresate” ale primei materii, a lutului scos de Nefârtat din umezeala 
întunecată în eterul călduros. Interesantă este valorificarea simbolului turtei într-unul din basmele noastre populare 
„Stan Boloban”. Stan Bolovan ajunge la un moment dat „aproape de marginea lumii, unde ce este se amestecă cu ce 
nu este, zări în depărtare, pe un câmp întins ca o plăcintă mare, o stână (locul de asamblare a noului virus). Lângă 
stână erau şapte păcurari, iar în stână odihnea la umbră o turmă de oi (elemente virale)”. 


propria-i salivă, plămădeşte un ou nemaivăzut pe care-l cloceşte timp de patru zile. O fiinţă 
înzestrată cu coadă, numită şi „bătrânica albă la cap" (Muso Koroni kundye), iese din ou şi devine 
soţia lui Pemba. Ea dă naştere plantelor şi animalelor, care-l adoră pe Pemba ca pe un creator, 
Ngala. Muso Koroni îl plantează pe Pemba în pământ şi trunchiul redevine arbore balanza, 
strămoşul arborilor sub care se adăposteşte umanitatea creată de Făro. Pemba, primul stăpân al 
lumii, se află aşadar la originea animalelor inferioare, în timp ce oamenii şi ordinea umană sunt 
opera lui Făro. 

Oamenii primordiali nemuritori primesc hrana din cer, trimisă de duhul aerian Teliko, 
păzitorul apelor superioare ale lui Făro. Dar starea asta paradisiacă nu poate dura, căci Pemba 
vrea ca toate femeile să se acupleze cu el, ceea ce provoacă gelozia lui Muso Koroni. La rândul ei, 
Muso îşi trădează soţul, care o blestemă şi o respinge când îşi manifestă intenţia de a se întoarce la 
el. Muso este acum pradă disperării şi nebuniei. Aleargă de la vest la nord şi de la sud la est, 
repetând mereu aceeași acţiune nesăbuită. Din cauza dereglării vieţii sexuale, ea produce primul 
sânge menstrual, pângărind pământul şi toate lucrurile pe care le atinge; pe lângă asta, dezvăluie 
oamenilor secretele lui Pemba, care nu erau menite cunoaşterii. 

Alarmat, Făro i se alătură lui Pemba în urmărirea lui Muso, o prinde şi încearcă s-o 
convingă să se supună soţului şi creatorului ei; dar femeia se declară liberă şi aici se situează 
originea dezordinii din creaţie : această libertate este cauza răului, a morţii şi nenorocirii în lume. 


Analiza mitului 

Pemba, simbol al ARN-ului, îl plăsmueşte pe Făro, simbol al ADN-ului celular. Apoi Pemba 
şi cu Făro plăsmuesc un ou, simbol al virionului din care se va naște Muso Koroni, „Bătrânica 
albă la cap" care este un ARN viral. Ea iese din ou, adică din capsidă și devenind soţia lui Pemba 
infectează celula, lumea lui Făro. 'Trădându-și soțul și alergând în toate direcţiile produce elemente 
virale. 

% 

Alt exemplu: 

În credința mandeeană Demiurgul este numit Ptahil. Originea numelui își are originile în 
rădăcina p-t-h, “a deschide”. Această rădăcină face referire la un pasaj din Ginza: “Abatur s-a 
ridicat, a deschis poarta (Lumii Luminilor) şi a privit către apele întunecate; imediat, perechea lui, 
adică Ptahil, s-a format şi s-a înălţat...” 


Povestea creației are ca motiv central dualitatea specifică gnosticismului. 


Există o lume a Luminii, creată de un Dumnezeu necunoscut, numit nukraiia (extraterestru) 
și o lume a Întunericului, produsul apelor întunecate, guvernată de “Ur şi mama şi soția acestuia, 
Ruha. Lumea a fost creată de Ptahil, fiul lui Hibil Ziwa (cel care are control asupra lumilor de 
lumină) şi al mamei acestuia, Zahriel (cea care are control asupra lumilor întunericului) care, 
pentru a submina autoritatea Lumii Luminilor, creează universul și pe Adam. Din păcate, acesta nu 
e capabil să îl facă pe Adam să stea pe picioarele lui, aşa că mana este adusă din Lumea Luminilor 
și inserată în bărbat. După aceea, creaturile din Lumea Luminii au creat-o pe Hawa (Eva) să fie 
soția lui Adam. Așadar, mulți mandeeni consider lumea materială, inclusiv trupul uman să aibă 
origini impure, dar sufletul, spus și “Adam-ul ascuns”, îşi are originea în Lumea Luminii, scopul 
fiind să evadeze din întuneric şi impuritate. 


Analiza mitului 

Abatur, simbol al virionului, s-a decapsidat (“a deschis poarta Lumii Luminilor”) în 
citoplasma celulei (”a privit către apele întunecate”). Imediat Ptahil s-a ”format” (adică Ptahil este 
o clonă a genomului viral) și ”s-a înălţat” (adică a părăsit celula). 

Lumea Luminii este lumea virionului, lumea Întunericului este lumea celulei guvernată de 
“Ur şi Ruha, cele două catene ale ADN-ului. Hibil Ziwa simbol al genomului viral și cu Zahriel, 


simbol al genomului celular îl nasc pe Ptahil care va produce pe ADAM, prin intermediul căruia va 
crea noile elemente virale ce vor constitui, prin asamblare, noul virus (”universul”). 


c. Înţelepciunea căzută 


În documentele Inchiziției publicate de Dâllinger, găsim mitul revoltei lui Satan și al 
întemnițării spiritelor cereşti. 


Dumnezeul Suprem trăia în cea mai profundă armonie cu spiritele pe care le crease. Pentru 
a le deranja, Satana s-a urcat pe cer şi a încercat să intre, dar a trebuit să aștepte la poarta raiului 
până când l-au lăsat să intre. Odată ajuns în rai, a rămas liniștit o vreme, dar apoi a încercat să 
ispitească spiritele bune întrebându-le dacă nu cunosc altă fericire sau bucurie decât cea de care se 
bucura acum împreună cu ele. Când acestea au răspuns că aceasta era toată fericirea lor, el a 
descris bucuriile mult mai mari de care se vor bucura în împărăţia sa. Le-a promis putere şi 
pământuri, câmpuri și vii, aur şi argint şi, mai presus de toate, frumuseţea femeilor. Când i-au cerut 
să le arate o femeie, el a adus una foarte frumoasă. Când au văzut-o, au simţit o dorinţă violentă 
pentru ea. Când Satan a văzut acest lucru, s-a grăbit să părăsească împărăţia lor, luând-o cu el. Un 
număr mare de îngeri s-au repezit după el. Și astfel au căzut mulţimi de îngeri, până când 
Dumnezeu a închis fanta prin care au căzut. Satana a creat un rai de sticlă pentru ei. Dar 
Dumnezeu a spart-o, iar îngerii au fost dezbrăcaţi de splendoarea lor și au rămas neajutorați, 
înșelați în mod mizerabil de Diavol. 

„Ei s-au pocăit de greșeala lor și au cântat imnurile Sionului. 


| 


Analiza mitului 

Dumnezeul suprem este virionul, iar Raiul este simbolul capsidei virionului. Satana este 
simbolul ADN-ului. Pentru a avea acces în Rai Satana a trebuit ”să aștepte o vreme”, adică până 
când Virionul a intrat în citoplasmă şi s-a decapsidat. Spiritele, simbol al celor doi ARN ce 
formează genomul viral, încântați de promisiunile Satanei, s-au repezit după el, dar acesta le-a 
închis în nucleu (”raiul de sticlă”). Pentru a fi sigur că cei doi ARN virali vor uita că aparţin lumii 
virusurilor, Satana, adică ADN-ul celular, i-a închis în trupuri umane sub formă de genom străin. 
Oamenii care urmează o cale spirituală (adică ”se pocăiesc și cântă imnurile Sionului”) vor elibera 
genomul străin din ei. 


E 

În a doua parte a relatării din dosarele Inchiziției, omul (instrumentul de clonare a virusului) 
este făcut din "nămolul mării” (lut cu apă/proteine şi citoplasmă), în care virusul (Dumnezeu) va 
insera genomul său simbolizat de suflet. 

x 

În miturile ofiţilor, Sophia este „o putere din (de) stânga" a cărei existenţă decurge dintr-un 
accident petrecut în regiunile de sus ale pleromei. Într-adevăr, Mama celor Vii, eonul al treilea, nu 
reuşeşte să conţină întreaga masă de Lumină fecundantă provenită de la Tatăl universal şi de la Fiul 
lui. O parte din această sămânță luminoasă se prelinge din şoldul stâng al Mamei - şi astfel apare 
Sophia, numită şi Stânga, Prounikos sau Mascul-Femelă. Sophia pogoară asupra apelor nemişcate, 
le agită şi-şi face din ele un corp apos - adică material -, care o îngreunează pe urmă într-atât încât 
nu se mai poate desprinde de el. Forţându-se să se ridice din nou spre înălțimile pleromei, Sophia se 
desfăşoară ca un acoperământ, alcătuind din corpul ei cerul vizibil. O vreme rămâne sub cer, într-un 


târziu izbuteşte să-şi lepede însă corpul material, numit Femeie, şi să evadeze deasupra cerului. Un 
fiu al ei, laldabaoth, generează şase arhonţi, formând împreună cu ei Hebdomada planetară. Sophia 
vine mereu în ajutorul speciei umane, împotriva Seniorilor cosmosului, pe care nu scapă nici o 
ocazie de a-i trage pe sfoară. Nefiind totuşi în stare să pună capăt singură tiraniei lui laldabaoth, 
cere ajutor de la Mama celor Vii şi aceasta îl trimite pe Cristos, fratele „din dreapta” al Sophiei, 
care-i devine syzygos şi asigură mântuirea umanităţii ca Isus Cristos. 


Analiza mitului 

Sophia, simbol al unui ARN viral din genomul virionului (”pleroma”), coboară în celulă ca 
urmare a decapsidării ("accident") şi prin transcriptază inversă se transformă în ADN fals (“se 
îngreunează”, obţinând "corp material numit femeie”). Sub această formă începe să producă 
elemente virale care se adună în apropierea membranei celulare ("alcătuind din corpul ei cerul 
vizibil”). laldabaoth, simbol al ADN-ului, îi îngreunează eliberarea şi este nevoită să ceară ajutorul 
celui de al doilea ARN viral, clonat sub numele de Cristos, căruia îi devine soție (syzygos). 
Umanitatea formată din persoane care urmând o cale spirituală eliberează particule virale vor ajuta 
la formarea capsidei (Ierusalimul ceresc) cu care vor părăsi celula. 


% 


În Evanghelia lui Philippos se spune că „Universul a venit întru existenţă din pricina unei 
greşeli. Căci cel care l-a creat a vrut să-l facă nestricăcios şi nemuritor, dar el nu a izbutit să-şi 
împlinească dorinţa”. Pentru gnosticii setieni, Sophia s-a pogorât în ape şi şi-a luat pentru sine un 
trup, apele reprezentând vidul sau haosul primordial, numit adesea „ocean" de antici. "Toate lucrurile 
se grăbeau să se lipească de acea picătură de lumină iar când Sophia a zămislit o dorinţă pentru 
lumina de deasupra, şi-a părăsit trupul şi a devenit liberă. Unele secte gnostice considerau un alt eon 
vinovat pentru apariţia materiei, însă majoritatea au ales-o pe Sophia, ultimul dintre cei 24 sau 30 de 
eoni care formau Pleroma gnostică. 


Analiza mitului 

Virionul intră în citoplasmă şi se decapsidează. Asta este ”greșeala”. Sophia, ARN-ul viral, 
se deghizează în ADN fals cu ajutorul transcriptazei inverse (”şi-a luat pentru sine un trup”). Cu 
ajutorul citoplasmei celulei (”haosul primordial, numit adesea ocean"), se clonează (“a zămislit o 
dorinţă”) şi părăseşte celula (”a devenit liberă”). 

x 
Două mituri ale Sophiei apar în textele gnostice copte. 

În primul, 


Sophia, cea lascivă și ”târfă”, este vinovată pentru că gândeşte fără partener şi gândirea i 
se traduce într-o imagine, apoi într-o fiinţă teribilă, dragonul leontocefal Ialdabaoth, mai-mare al 
Arhonţilor şi demiurg al lumii inferioare. Acţiunile necugetate ale acestuia produc deruta şi, până 
la urmă, pocăinţa Sophiei. 


În al doilea, 


Pistis Sophia e instalată de la început, în afara pleromei alcătuite din douăzeci şi patru de 
emanaţii (probolai) de Lumină, dar deasupra celor doisprezece eoni ai marelui tiran Adamas - cele 
douăsprezece semne ale zodiacului. Arhonţii nu sunt singurii care o urăsc: o invidiază mai cu 
seamă Authades-Trufaşul, o triplă putere (tridynamos) aflată în acelaşi eon. Pentru a o deposeda 
de Lumina ei, Authades emană o forţă leontocefală şi, din materia acesteia, trimite alte emanaţii 
materiale în diverse regiuni (topoi) ale haosului (chaos). Privind în jos, Pistis Sophia vede lumina 
forţei leontocefale pe care o socoate drept un reprezentant strălucitor al pleromei. Fără să-i ceară 
voie partenerului ei, se avântă în urmărirea acestei lumini înşelătoare, dorind să şi-o însuşească şi 
să se servească de ea drept vehicul pentru a urca în pleromă. Se întâmplă tocmai contrariul: 


leontocefalul înghite puterea luminoasă a Sophiei, eliminându-i apoi materia (hyle), care devine 
arhontele leontocefal Ialdabaoth, făcut din foc şi tenebre. Lipsită de Lumina ei, Pistis Sophia 
ajunge neputincioasă. De mai multe ori îşi exprimă căinţa şi cere ajutor de la pleromă. Într-un 
târziu, eonul Crist îi este trimis în sprijin. 


Analiza mitului 
Să urmărim întâi analiza făcută de I. P. Culianu în cartea ”Doctrinele dualiste ale 
occidentului”. 


Epitetul prounikos, care face aluzie la lascivitatea Sophiei, ca şi denumirea de „târfă", par 
să indice un erotism de nepotolit. Se spune că Sophia sau Logos sunt făpturi tinere ; două texte 
afirmă că Sophia nu are pereche. În orice caz, ea gândeşte de una singură, fără partener, vrea să 
creeze fără el sau fără porunca Tatălui, acţionează întotdeauna fără să consulte pleroma. În 
versiunile valentiniene, ea urcă spre Tatăl pradă pasiunii erotice şi temerităţii; la Irineu, 
îndrăzneala este cea care-i provoacă şi căderea; la Ipolit, accidentul e pricinuit de dorinţa ei de a-l 
imita pe Tatăl şi de a genera fără syzygos. Mai des, ea priveşte în jos, act nepermis, datorat 
inexperienţei sau maşinaţiunilor unei puteri rele. La barbelognosticii lui Irineu, secvenţa este 
constituită din două motivații individuale : Sophia nu are partener, priveşte în jos, acest act este 
nepermis (în raport cu statutul ei în pleromă). În tratatul omonim, Pistis Sophia este obiectul unei 
curse întinse de Tripla Putere Authades cel Trufaş care, imitând cântecul păsărilor, o face să se uite 
în jos. Până aici, ea este inocentă; dar devine vinovată de îndată ce săvârşeşte coborârea fără voia 
partenerului ei. 

În tratatele „sethiene", Sophia apare ca o fiinţă androgină, mai exact ca o matrice dotată cu 
falus, care se autofecundează. Faptul este indicat o dată drept normal , în alt loc însă ca în afara 
ordinii, din pricină că Sophia acţionează astfel tocmai ca să nu-şi ia un partener. Plecând de la 
această copulaţie cu ea însăşi, descrisă în termeni cruzi, de la absenţa unui partener, de la starea ei 
de insatisfacţie şi de curiozitate morbidă, se poate conchide în mod logic că numitorul comun din 
motivațiile căderii era autoerotismul. Pe de altă parte, Irineu are probabil dreptate ; cauza 
generică a dramei este dublă : erotism şi temeritate, insatisfacţie şi acţiune nelegală. Tinerețe, 
absenţă a unui partener, insatisfacţie şi autofecundare ţin de erotism; urcarea şi coborârea fără 
voie, imitarea puterii genezice a Tatălui fac parte din sfera ilegalităţii; inexperienţa, curiozitatea 
feminină şi dorinţa de a-l cunoaşte pe Tatăl aparţin în acelaşi timp ambelor sfere. 

Trei texte fac figură aparte. La ofiţii lui Irineu, Sophia-Prounikos, Putere din Stânga şi 
androgină, este rezultatul unui accident din pleromă: căderea nu-i antrenată de liberul ei arbitru. 
Tratatul tripartit, dimpotrivă, insistă asupra libertăţii Logosului, accentuând în acelaşi timp asupra 
părţii de răspundere a mai-marilor lui, a căror omniscienţă rămâne în felul acesta neştirbită, dar a 
căror conştiinţă iese în mod evident pătată. 


Analiza noastră. 
1. Primul mit: 

Sofia, ARN viral similară lui Lilith din literatura rabinică, se inserează în ADN-ul celulei 
rezultând leoncefalul Ialdabaoth, devenind astfel ”demiurg al lumii inferioare”. Din această poziţie 
clonează ("gândeşte fără partener”) elemente virale. În final, le va asambla (*pocăinţa Sophiei”). 


2. Al doilea mit: 

Sofia, ARN-ul viral, părăseşte capsida (“este în afara pleromei”) şi se afundă în citoplasmă 
(“privește în jos”). Fără a se consulta cu celălalt ARN al genomului viral se îndreaptă spre ADN-ul 
celular (“lumina înşelătoare”) în vederea inserării (”leontocefalul înghite puterea luminoasă a 
Sofiei”) şi pentru a produce elemente virale (”să se servească de ea drept vehicul pentru a urca în 
pleromă”). Neputând scăpa din încleştarea ADN-ului devenit, prin inserare, ”leontocefalul 
Ialdabaoth, făcut din foc (baze ARN) şi tenebre (baze ADN)”, apelează la capsida pe care o părăsise 
(“pleroma”) pentru a-i trimite în ajutor al doilea ARN viral (”eonul Crist”). 


3. Analiza analizei lui Culianu: 

I. P. Culianu prinde într-o singură analiză mai multe variante ale mitului căderii Sofiei, ceea 
ce ne permite nouă să mai descoperim și alte elemente care să demonstreze că este vorba despre 
genomul străin inserat în genomul nostru în timpul unei pandemii primordiale, omul fiind 
instrumentul cu ajutorul căruia acest genom străin se poate elibera. 

Aflăm astfel că: 

- Sofia este deja o clonă a unui ARN viral (”făptură tânără”) 

- virionul are putere mare de infecţie (”erotism de nepotolit”, ”târfă”) 

- virionul nu deține aparat de reproducere şi de aceea are nevoie de aparatul enzimatic al celulei (”se 
autofecundează”) 

- virionul pătrunde în citoplasmă (priveşte în jos ”) 

- produce elemente virale ("gândeşte de una singură”) 

- virionul este asemuit cu o pasăre ademenită de ADN-ul celulei (”Pistis Sophia este obiectul unei 
curse întinse de Tripla Putere Authades cel Trufaş care, imitând cântecul păsărilor, o face să se uite 
în jos”). 

- procesul de clonare este același la toate virusurile de tip ARN (“dorinţa ei de a-l imita pe Tatăl”). 

- ARN-ul viral, prin transcriptază inversă, devine ADN fals (”Sophia apare ca o fiinţă androgină”). 


d. Crearea omului 


Conform Eznik din Kolb teoria marcionită a creaţiei susţine că: 


„Și când Dumnezeul Legii a văzut că lumea era frumoasă, s-a gândit să creeze un om în ea. 
S-a coborât la Materie pe pământ şi i-a spus: „Dă-mi din pământul tău și eu îţi voi da spirit, şi hai 
să creăm un om după chipul nostru. După ce Materia i-a dat din pământul său, l-a creat și a suflat 
în el spiritul, iar Adam a devenit un suflet viu și a primit numele de Adam pentru că a fost creat din 
pământ”. 


În documentele Inchiziției se spune: 

După ce îngerii căzuţi și-au adus aminte de slava cerească pierdută și s-au întristat, 
diavolul s-a gândit și a spus că îi va îmbrăca în astfel de haine încât să nu-și amintească niciodată 
că au fost în slava menţionată și așa i-a îmbrăcat în trupuri omenești. 

Fragmentul S 9 descrie uitarea sufletului: 

„Az l-a făcut pe primul om orb şi surd, inconștient și pierdut, astfel încât el nu-și cunoaște 
nici originea iniţială, nici rasa (familia sa divină). Ea a creat trupul și închisoarea, a înlănțuit 
sufletul care şi-a pierdut cunoașterea”. 

Motivul se regăseşte și în Khwâstwân€ft: 

"Și unindu-se cu răutatea celui mai mare dintre toți diavolii... ele (sufletele) au rămas fără 
gândire sau conștiință. Ele și-au uitat complet patria, în care se născuseră și fuseseră create. Au 


fost separate de zeii luminoși". 


Actul reproducerii era considerat un păcat, iar căsătoria condamnată, deoarece prin acest act 
sufletul era din nou înlănţuit de o nouă viață umană și prelungea starea prezentă în loc să o încheie. 


Analiză: 


Există un mit în care se spune că zeii, dorind să scape de munca obositoare de extragere a 
aurului din pământ au decis să creeze Omul care să preia această sarcină. Aurul reprezintă un 
simbol al nucleotidelor necesare pentru replicarea genomurilor, a zeilor. 

În teoria marcionită, Dumnezeul Legii este genomul străin care coboară pe Terra deoarece 
nu se putea replica singur. De aceea, va infecta populaţia băștinașă, rezultând Homo Sapiens. De 
aici afirmaţia: "Dă-mi din pământul tău și eu îţi voi da spirit, şi hai să creăm un om după chipul 
nostru”. Omul va fi înzestrat cu ”liber arbitru” care va permite să fie folosit și pentru replicarea 
genomului ADN (ateii) cât şi pentru replicarea genomului străin de tip ARN (practicanţii unei căi 
spirituale). Credincioşii sunt ”minereul” din care ”se vor extrage” practicanţii căilor ezoterice. 

În documentele inchiziției, "îngerii căzuţi” sunt cei doi ARN ce compun genomul viral. 
Îmbrăcarea în astfel de *haine încât să nu-și amintească niciodată că au fost în slava cerului”, se 
realizează prin transcriptază inversă şi inserare în genomul omului. 

Uitarea, descrisă în Fragmentul S9 cât şi în în Khwâstwân€ft, are aceeaşi cauză ca cea 
descrisă mai sus. 


3.2. Partea soteriologică (eliberarea spiritului) 


Religiile dualiste, care se bazează pe conceptul unei dualități fundamentale între bine și rău, 
spirit şi materie, oferă perspective distincte asupra salvării sufletelor în funcţie de viziunea lor 
asupra acestei opoziții fundamentale. lată câteva exemple notabile din tradiţiile dualiste și felul în 
care acestea privesc salvarea sufletelor: 


1. Zoroastrismul 

În această religie, salvarea sufletului (genomul străin din om) este direct legată de alegerea 
individului între bine și rău (liberul arbitru). Conform doctrinei zoroastriene, fiecare persoană are 
responsabilitatea de a urma drumul binelui, iar la finalul vieţii, sufletul va fi judecat pe baza faptelor 
sale. În funcţie de alegeri, sufletul va trece fie în Paradis (virion), fie în iad (nucleul celular). Totuși, 
la sfârşitul timpului, se crede că va avea loc o mare purificare universală, când toate sufletele vor fi 
salvate, chiar şi cele care au ajuns în iad, ceea ce sugerează o salvare finală și universală. 


2. Maniheismul 

Maniheismul postulează o opoziţie între două principii cosmice fundamentale: Lumina 
(binele, spiritul, virionul) și Întunericul (răul, materia, celula). Sufletele umane, în concepția 
maniheistă, sunt fragmente de lumină divine (fragmente de virion) care au devenit captive în 
materie (în celulă). Salvarea sufletului, în această viziune, implică eliberarea acestuia din lumea 


materială și revenirea la sursa divină a luminii. Practicile religioase, inclusiv asceza şi respingerea 


3. Gnosticismul 

Gnosticismul pune un accent deosebit pe cunoașterea (gnosis) spirituală ca mijloc de 
salvare. În dualismul gnostic, lumea materială este văzută ca o creaţie a unui demiurg rău (ADN-ul 
celular), o entitate inferioară sau malignă, iar sufletul uman (genomul ARN viral) este de natură 
divină, însă prins în lumea materială. Salvarea în gnosticism vine prin cunoaşterea adevărului 
despre originea divină a sufletului şi despre falsitatea lumii materiale. Prin gnosis (practicare unei 
căi spirituale în vederea activării genomului străin di ADN-ul celular), sufletul poate transcende 
iluziile lumii fizice şi se poate întoarce la pleroma (capsida genomului viral), starea primordială de 
unire cu divinitatea. 

În gnosticism, sufletele sunt salvate pentru că au aceeași natură divină ca și Mântuitorul 
(catena ARN activată a genomul străin). 


4. Bogomilismul și Catharismul 
Aceste două mișcări dualiste medievale, influențate parțial de gnosticism și maniheism, au 
avut viziuni similare asupra salvării sufletelor. In bogomilism și catharism, lumea materială era 


considerată coruptă și opera diavolului sau a unei forțe malefice (aADN-ului). Sufletul uman 
(genomul străin), însă, era văzut ca având o origine divină. Pentru a obţine salvarea, adepţii acestor 
religii trebuiau să respingă lumea materială și să trăiască o viață pură și ascetică. Cei care îşi 
purificau sufletul și se îndepărtau de tentațiile lumii materiale puteau spera la salvare, în timp ce 
alții erau sortiți reîncarnării sau rămânerii captive în sfera materială, deoarece se credea că sufletele 
din această lume erau supuse legii metempsihozei. Ele trebuiau să treacă din trup în trup până când 
erau eliberate... . 

Sacchoni scrie despre curentul Balazinansa: diavolul... le infuzează (creaturilor lui 
Dumnezeu) în fiecare zi în trupurile umane și în brute și, de asemenea, le transferă de la un trup la 
altul, până când toţi sunt aduși înapoi în cer. 

Catarii considerau această lume o închisoare pentru suflete și un loc de pedeapsă și o 
identificau cu Iadul, negând existenţa unui alt Iad. 

Unul dintre cele mai frecvente nume date Mântuitorului în gnosticism este cel de Străin 
(genomul virionului este străin). 

Potrivit catarilor, fiecare fiinţă umană are în el o ființă superioară (genomul străin), spiritul 
individual, care este „sinele” sau „dublul” său. 

Capitolul 32 al Pistis Sophia susţine că, după ce s-a văzut întemniţată într-un corp material, 
Sophia i-a cerut iertare Tatălui Bythos: „Doamne, Lumină a puterilor, nu mă lăsa acum să fiu 
lipsită de lumina mea. Căci din pricina ta şi a luminii tale am ajuns să fiu asuprită, şi ruşinea m-a 
cuprins (...) Izbăveşte-mă de materia acestui întuneric, ca să nu mă adâncesc în el, ca eu să fiu 
izbăvită de emanaţiile zeului Authades care m-au asuprit, şi de vălurile lor Nu lăsa ca acest 
întuneric să mă cufunde şi nu lăsa ca această putere cu chip de leu să înghită cu totul puterea mea 
întreagă, şi nu lăsa ca acest Haos să înconjoare puterea mea (...) Nu întoarce faţa ta de la mine, 
căci sufăr foarte tare. Ascultă-mă şi izbăveşte degrabă puterea mea". Abia după multe rugăminţi şi 
lamentaţii (clonări de elemente virale), Sophia a fost lăsată să se întoarcă în lumea eonilor. Pentru 
gnostici Sophia era un personaj pozitiv, cea care le-a revelat cunoaşterea (prin viziunile din timpul 
transei provocate de enteogene sau căi spirituale) alături de Khristos, identificată adesea cu Sfântul 
Duh. Pentru unele secte ea s-a unit cu Khristos (formând genomul străin alcătuit din două catene 
ARN) şi împreună au intrat în trupul tâmplarului lesous. 


5. Hinduismul dualist (Dvaita Vedanta) 

Dvaita Vedanta susţine că există o distincţie clară între suflet (atman) LARN viral inserat în 
ADN celular] și Dumnezeu (Brahman) [genomul virionului], dar nu neapărat o opoziţie între bine şi 
rău. În acest caz, salvarea (moksha) se obţine prin devoțiune (bhakti) faţă de Dumnezeu, iar sufletul 
individual poate să atingă o unire eternă cu divinitatea, deși rămâne distinct de aceasta. 


6. Budismul 

Budismul poate fi considerat o religie dualistă pentru mesajul anticosmic şi antisomatic 
concentrat în cunoscuta formulă: sarvam duhkham sarvam anityam, „totul este suferință, totul 
este neadevăr”. Calea cea Mică (Hinâyâna), pune în opoziţie samsăra (ciclul transmigraţiilor) şi 
nirvâna. 

Necesitatea ”iluminării” promovată mai târziu în Mahăyâna duce la identitatea dintre 
samsăra și nirvăna. „Mahăyâna” se referă, de asemenea, la calea urmată de un Bodhisattva care 
caută iluminarea desăvârșită în beneficiul tuturor ființelor simţitoare, numită și „Bodhisattvayâna” 
sau „Vehiculul Bodhisattva”. Un bodhisattva care a îndeplinit acest obiectiv este numit 
samyaksambuddha sau „Buddha complet iluminat”. Un samyaksambuddha poate stabili Dharma și 
îşi poate conduce discipolii către iluminare. Budiştii Mahăyâna învaţă că iluminarea poate fi atinsă 
într-o singură viaţă, chiar şi de un laic. 

% 

În concluzie, religiile dualiste în general văd salvarea sufletului ca pe un proces de eliberare 
dintr-o lume dominată de rău, de materie sau de forțe demonice. Căderea sufletelor şi încarcerarea 
lor în trup au antrenat pierderea fericirii lor celeste. Ele au uitat locul naşterii lor și au adormit 


(Gurjieff consideră că oamenii în starea lor normală sunt adormiţi). Și când au aflat cât de viclean a 
acţionat Satana, s-au plâns și au început să plângă. 

Eliberarea se realizează fie prin cunoaștere, fie prin purificare, fie prin alegeri etice. În unele 
dintre aceste tradiţii, salvarea poate fi văzută ca o experienţă individuală și exclusivă, în timp ce în 
altele există o viziune universală, în care toate sufletele vor fi în final eliberate sau restaurate. 

În capitolul 138 din Kephalaia, la sfârşitul textului, se vorbește despre rolul Nous-ului în 
momentul eliberării: 


„Învățătorul său, cel care dă o învăţătură făcând ca remușcarea să-i pătrundă în [inimă], 
este Nous-ul Lumină, care vine de sus, care este raza purului (a sfântului) (astru), care vine 
luminând sufletul, purificându-l, luminându-l, [conducându-l] în ţara Luminii, de unde a venit la 
începutul timpului: şi tot acolo se va întoarce și [se va ridica] și își va relua forma iniţială”. 


Puterea genomului străin din noi este atât de mare încât poate determina pe unii Profeţi ai 
populațiilor tupi-guarani din Brazilia să împingă o parte a locuitorilor într-o aventură pe cât de 
atrăgătoare, pe atât de autodistructivă: căutarea Ţării fără de Rău, un loc utopic unde munca nu va 
mai fi necesară subzistenţei şi unde toate interdicțiile, sexuale ori de alt tip, vor fi abolite. Oamenii 
vor fi cu totul liberi să se consacre plăcerilor dansului şi băuturii. În urma acestei aventuri puținii 
oameni care mai supraviețuiesc sunt cei care datorită privaţiunilor de tot felul din timpul călătoriei, 
au reușit să-şi activeze genomul străin din ei. Călătoria este un fel de iniţiere în masă. 

% 

În folclorul bucovinean s-au păstrat variante cosmogonice stranii, cu rădăcini foarte vechi. 

De exemplu: 


La început nu era nimic pe lume, decât un munte mare purtat de vânturi; din vârful său 
ieșea foc, iar din foc s-a născut o femeie neînsufleţită al cărei trup a fost purtat multă vreme de 
vânturi până a ajuns la Vântul-cel-mai-de-sus, care i-a dat viaţă. De acolo femeia coboară pe 
munte unde, găsind două bucăţi de fier le înghite, rămânând astfel însărcinată, naște doi copii: 
unul șchiop și deștept, altul teafăr și prost. Muntele neavând fier și fraţii având nevoie de lut, cel 
prost aduce lut din adâncul mărilor, iar cel deştept creează din lut un cal fără viață. Ei intră pe 
rând în cal ca să-l miște, făcând apoi și o căruţă; fiindcă numai fratele prost izbutise să miște calul, 
rămâne să tragă el toată viaţa. 


Analiza mitului 

Jos6 Alberto Campillo Balderas, licenţiat în biologie de la Universidad Veracruzana, 
masterat și doctorat în ştiinţe de la Universidad Nacional Aut6noma de Mexico, afirmă în articolul 
*Care au venit primii: virușii sau celulele?” că în urma cercetărilor sale la Laboratorul de Originea 
Vieţii, Facultatea de Științţe-UNAM, a descoperit că virușii ARN au o origine recentă, apropiată de 
apariţia și dezvoltarea gazdelor lor eucariotice. Se susține chiar că, odată ce ADN-ul a fost 
„inventat” de viruși, acesta a fost transferat în mod independent la trei celule cu genomuri ARN 
pentru a da naştere celor trei linii ale vieții: Bacteria, Archaea și Eukarya. Conceptul formal al 
viruşilor este că aceştia sunt „paraziți intracelulari obligaţi care depind de o celulă pentru replicare” 
(Fârtatul are nevoie de Nefârtat). Originea virusurilor ARN se află într-un fel sau altul în eucariote. 
Ipoteza evadării (eliberarea sufletelor), propusă de Frank MacFarlane Bumet în 1944 și consolidată 
de Howard Temin în 1980, afirmă că virusurile sunt genomi asamblaţi din gene scăpate de la 
gazdele lor corespunzătoare. 

Ca urmare, putem face supoziţia că cei doi copii născuţi de femeia din basmul bucovinean 
simbolizează doi genomi. Cel șchiop şi deştept simbolizează ARN-ul viral (ARN-ul are o singură 
catenă şi de aici ideea de șchiop), iar copilul teafăr și prost simbolizează ADN-ul celular (ADN-ul 
are două catene și de aici ideea de normal). Calul și căruţa simbolizează procesele desfășurate în 
celulă pentru întreținerea acesteia. Faptul că ”numai fratele prost izbutise să miște calul, și rămâne 


să tragă toată viaţa la căruţă” face aluzie la celula care este obligată să cloneze viruşi, aceştia din 
urmă neavând aparatul enzimatic necesar procesului de clonare. 
x 
Mai există curente gnostice care la o analiză atentă dezvăluie contribuţia genomului străin la 
obținerea revelaţiilor lor. 


Valentianismul 

Valentianismul este o formă de gnosticism care își are originea în secolul al II-lea şi poartă 
numele teologului și misticului creştin Valentin. Aceasta este una dintre cele mai importante și 
influente școli gnostice ale vremii, şi a avut o influență semnificativă asupra dezvoltării teologiei 
gnostice în general. 

Elementele centrale ale valentianismului sunt: 


a. Cosmogonia gnostică: Valentianismul împărtășește o cosmogonie complexă, similară cu alte 
curente gnostice, în care realitatea divină supremă este reprezentată de o Pleromă (plinătate) de 
entități divine sau eoni. Cel mai important dintre acești eoni este Bythos (Adâncul), o sursă 
primordială a tuturor lucrurilor. La un moment dat, din Pleromă s-a născut o eroare cosmică, care a 
dus la crearea lumii materiale prin intermediul demiurgului (un zeu inferior sau ignorant). 
b. Demiurgul şi creaţia: În gândirea valentiană, demiurgul este adesea identificat cu Dumnezeul 
Vechiului Testament, văzut ca un creator defectuos și ignorant, care nu este conştient de realitatea 
divină supremă. El este responsabil de crearea lumii fizice şi a omului, dar nu este considerat o 
ființă răuvoitoare în mod absolut, ci mai degrabă ignorantă. 
c. Diviziunea dintre trup şi spirit: Pentru valentinieni, ca şi pentru alți gnostici, materia este văzută 
ca o capcană pentru suflet, care este o scânteie divină din Pleromă. Omul este alcătuit din trei 
componente: trupul (material), sufletul (psihic/ADN) şi spiritul (pneumatic/ARN viral). Doar cei cu 
spirit, numiţi *pneumatici”, au capacitatea de a accesa cunoașterea divină și, astfel, de a se mântui. 
d. Isus ca mântuitor: În valentianism, Isus este văzut ca o figură divină care aduce cunoașterea 
esoterică necesară pentru mântuire. Într-o formă de docetism, valentinienii credeau că trupul lui Isus 
nu era complet material, ci mai degrabă o aparenţă, iar scopul său principal era de a transmite 
cunoașterea divină celor capabili să o primească. 
e. Mântuirea prin cunoaştere: Gnosticii valentinieni credeau că mântuirea nu se obţine prin credință 
simplă sau fapte bune, ci prin dobândirea ”gnosis-ului”, o cunoaștere interioară profundă a naturii 
divine. Aceasta cunoaştere permitea spiritului să se întoarcă în Pleromă, depăşind imperfecțiunile 
lumii materiale. 
x 

Ofianismul 

Ofiţii sau ofienii (derivați din grecescul „ophis”, care înseamnă „șarpe”) erau, într-adevăr, o 
sectă gnostică creştină timpurie. Aceştia sunt menţionaţi în lucrările unor autori creştini din primele 
secole, precum Hippolytus al Romei, Epiphanius din Salamina, Pseudo-Tertulian și Philastrius, însă 
majoritatea informaţiilor despre ei provin din surse secundare, care depind de lucrările pierdute ale 
lui Hippolytus, în special Sintagma”. 


Doctrina ofiţilor 

Ofiţii făceau parte din mișcarea gnostică, o tradiţie religioasă sincretică ce combina elemente 
ale creștinismului, iudaismului şi filosofiei elenistice. Ei venerau şarpele (ARN-ul viral) din 
povestea biblică a Grădinii Edenului, văzându-l ca pe un simbol al cunoașterii și al iluminării, mai 
degrabă decât ca pe un reprezentant al răului. În viziunea lor, şarpele care i-a tentat pe Adam şi Eva 
a oferit cunoaștere umanităţii, eliberându-i de ignoranța impusă de demiurgul creator al lumii 
materiale (ADN-ul celular), pe care gnosticii îl considerau o entitate inferioară și imperfectă. 

Ofiţii, ca şi alte secte gnostice, credeau că sufletele oamenilor sunt capturate în această lume 
materială și că iluminarea spirituală (gnosis) le poate elibera. 


Luteranismul 

Luteranismul este o ramură majoră a creștinismului protestant, fondată pe învățăturile 
teologului german Martin Luther (1483-1546). Luteranismul a apărut în secolul al XVI-lea, ca 
rezultat al mișcării de Reformă Protestantă inițiată de Luther, care a contestat unele practici și 
doctrine ale Bisericii Catolice din acea perioadă. 

Luteranul Jakob Bâhme, filozof german, considerat a fi cel mai important reprezentant al 
filozofiei mistice germane după Meister Eckhart, a elaborat o cosmologie proprie care are trei 
principii: Întunericul (celula), Lumina (virionul) şi clarobscurul (celula virusată), care este lumea 
amestecului şi a dualității. Creaţia lumii se face în două faze, prin doi demiurgi: primul numit de 
Bohme Verbum fiat (genomul străin), este o entitate saturniană; al doilea, creator al lumii vizibile 
(ADN-ul), se identifică sufletului lumii şi, fără a fi propriu-zis Diavolul, este divinitatea mânioasă a 
Vechiului Testament. Acestei cosmologii în două etape îi corespunde o antropologie în două faze : 
„Adam a fost creat cu două trupuri. Unul este un trup de lumină, imagine desăvârşită a formei 
omeneşti figurate din veşnicie de către înţelepciune (genomul străin) şi care a fost şi cea a lui 
Lucifer. Celălalt este un corp întunecat, după chipul spiritului acestei lumi, spirit al macro- 
cosmosului (ADN-ul celular)”. 


CONCLUZIE 


Cele două lumi, lumea virusului şi lumea bacteriilor, lumi care sunt și ”constructive” și 
”distructive”!!, au decis să creeze OMUL, "după chipul și asemănarea lor”, începând cu celula 
eucariotă. 

Se pare că virusul, în fața lăcomiei bacteriilor şi a omului, a decis să rupă înţelegerea şi să 
părăsească această lume, religiile dualiste reflectând situația ingrată a OMULUI de a alege între cei 
doi creatori şi stăpâni. 


11 În anumite condiţii, virusul şi bacteriile pot deveni distructive producând boli. 
12 Conform Bibliei 


